CELEX: 22021D0186
Language: sl
Date: 2018-07-06 00:00:00
Title: Sklep Skupnega odbora EGP št. 124/2018 z dne 6. julija 2018 o spremembi Priloge I (Veterinarske in fitosanitarne zadeve) k Sporazumu EGP [2021/186]

25.2.2021   
               
               
                  SL
               
               
                  Uradni list Evropske unije
               
               
                  L 67/3
               
            
         SKLEP SKUPNEGA ODBORA EGP
         št. 124/2018
         z dne 6. julija 2018
         o spremembi Priloge I (Veterinarske in fitosanitarne zadeve) k Sporazumu EGP [2021/186]
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
         ob upoštevanju naslednjega:
         
                     (1)
                  
                  
                     Izvedbeni sklep Komisije (EU) 2018/136 z dne 25. januarja 2018 o imenovanju referenčnega laboratorija Evropske unije za slinavko in parkljevko ter spremembi Priloge II k Direktivi Sveta 92/119/EGS o referenčnem laboratoriju Evropske unije za vezikularno bolezen prašičev (1) je treba vključiti v Sporazum EGP.
                  
               
                     (2)
                  
                  
                     Izvedbeni sklep (EU) 2018/136 z učinkom od 1. januarja 2019 razveljavlja Izvedbeni sklep Komisije 2012/767/EU (2), ki je vključen v Sporazum EGP in ga je zato treba razveljaviti v okviru Sporazuma EGP z učinkom od 1. januarja 2019.
                  
               
                     (3)
                  
                  
                     Ta sklep se nanaša na zakonodajo v zvezi z živimi živalmi, ki niso ribe in živali iz akvakulture, ter živalskimi izdelki, kot so jajčne celice, zarodki in seme. Zakonodaja v zvezi s temi zadevami se ne uporablja za Islandijo, kakor je določeno v odstavku 2 uvodnega dela poglavja I Priloge I k Sporazumu EGP. Ta sklep se zato ne uporablja za Islandijo.
                  
               
                     (4)
                  
                  
                     Ta sklep se nanaša na zakonodajo v zvezi z veterinarskimi zadevami. Zakonodaja v zvezi z veterinarskimi zadevami se ne uporablja za Lihtenštajn, dokler se Sporazum med Evropsko skupnostjo in Švicarsko konfederacijo o trgovini s kmetijskimi proizvodi uporablja tudi za Lihtenštajn, kakor je določeno v sektorskih prilagoditvah Priloge I k Sporazumu EGP. Ta sklep se zato ne uporablja za Lihtenštajn.
                  
               
                     (5)
                  
                  
                     Prilogo I k Sporazumu EGP bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            Poglavje I Priloge I k Sporazumu EGP se spremeni:
            
                        (1)
                     
                     
                        v točki 9 (Direktiva Sveta 92/119/EGS) dela 3.1 se doda naslednja alinea:
                        
                                    „—
                                 
                                 
                                    
                                       32018 D 0136: Izvedbeni sklep Komisije (EU) 2018/136 z dne 25. januarja 2018 (UL L 24, 27.1.2018, str. 3).“;
                                 
                              
                  
                        (2)
                     
                     
                        v delu 3.2 se za točko 47 (Uredba Komisije (EU) št. 415/2013) doda naslednja točka:
                        
                                    „48.
                                 
                                 
                                    
                                       32018 D 0136: Izvedbeni sklep Komisije (EU) 2018/136 z dne 25. januarja 2018 o imenovanju referenčnega laboratorija Evropske unije za slinavko in parkljevko ter spremembi Priloge II k Direktivi Sveta 92/119/EGS o referenčnem laboratoriju Evropske unije za vezikularno bolezen prašičev (UL L 24, 27.1.2018, str. 3).
                                    Ta akt se ne uporablja za Islandijo.“;
                                 
                              
                  
                        (3)
                     
                     
                        besedilo točke 35 (Izvedbeni sklep Komisije 2012/767/EU) v delu 3.2 se črta z učinkom od 1. januarja 2019.
                     
                  
         
            Člen 2
            Besedilo Izvedbenega sklepa (EU) 2018/136 v norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
         
         
            Člen 3
            Ta sklep začne veljati 7. julija 2018 pod pogojem, da so bila predložena vsa uradna obvestila v skladu s členom 103(1) Sporazuma EGP (*1).
         
         
            Člen 4
            Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
         
         
            V Bruslju, 6. julija 2018
            
               
                  Za Skupni odbor EGP
               
               
                  Predsednica
               
               Oda Helen SLETNES
            
         
         
            (1)  UL L 24, 27.1.2018, str. 3.
         
            (2)  UL L 337, 11.12.2012, str. 54.
         
            (*1)  Navedena ni nobena ustavna zahteva.